Ķoniņciems (Turlavas pagasts)
Šis raksts ir par apdzīvotu vietu Turlavas pagastā. Par apdzīvotu vietu Sakas pagastā skatīt rakstu Ķoniņciems (Sakas pagasts). Ķoniņciems ir apdzīvota vieta Kuldīgas novada Turlavas pagastā. Izvietojies pagasta vidusdaļā pie autoceļa P112 2 km uz dienvidrietumiem no pagasta centra Turlavas, 22 km no novada centra Kuldīgas un 172 km no Rīgas. Ķoniņciems ir viens no kādreizējiem kuršu ķoniņu brīvciemiem, kas piederējis Peniķu dzimtai. Ķoniņciemā dzimis Latvijas armijas ģenerālis Mārtiņš Peniķis. Ķoniņciema Elku birzs ir valsts nozīmes arheoloģijas piemineklis.